รัฐบาลไทย-ข่าวทำเนียบรัฐบาล-ชุดปฏิบัติการพิเศษฝ่ายปกครองจังหวัดนครปฐม บูรณาการร่วมกับทุกภาคส่วน เข้าจับกุมผู้ลักลอบจำหน่ายบุหรี่ไฟฟ้าผิดกฎหมาย เน้นย้ำพี่น้องประชาชนช่วยเป็นหูเป็นตา หากพบการกระทำความผิด
วันพุธที่ 6 มีนาคม 2567
06/03/2567
ชุดปฏิบัติการพิเศษฝ่ายปกครองจังหวัดนครปฐม บูรณาการร่วมกับทุกภาคส่วน เข้าจับกุมผู้ลักลอบจําหน่ายบุหรี่ไฟฟ้าผิดกฎหมาย เน้นย้ําพี่น้องประชาชนช่วยเป็นหูเป็นตา หากพบการกระทําความผิด
ชุดปฏิบัติการพิเศษฝ่ายปกครองจังหวัดนครปฐม บูรณาการร่วมกับทุกภาคส่วน เข้าจับกุมผู้ลักลอบจําหน่ายบุหรี่ไฟฟ้าผิดกฎหมาย เน้นย้ําพี่น้องประชาชนช่วยเป็นหูเป็นตา หากพบการกระทําความผิด สามารถแจ้งสายด่วนศูนย์ดํารงธรรม 1567 ได้ตลอด 24 ชั่วโมง
วันนี้ (6 มี.ค. 67) นายสุรศักดิ์ เจริญศิริโชติ ผู้ว่าราชการจังหวัดนครปฐม เปิดเผยว่า จังหวัดนครปฐมมุ่งมั่นขับเคลื่อนเสริมสร้างความผาสุกให้กับสังคมไทย สนองนโยบายของกระทรวงมหาดไทยในการจัดระเบียบสังคม ปราบปรามผู้มีอิทธิพล และการป้องกันและแก้ไขปัญหายาเสพติด โดยการบูรณาการทุกภาคส่วนดําเนินมาตรการเข้มงวดกวดขันกวาดล้างผู้มีอิทธิพลและขบวนการค้ายาเสพติด รวมถึงสิ่งผิดกฎหมายทุกชนิดอย่างต่อเนื่อง เพื่อให้พี่น้องประชาชนชาวไทยมีสังคมที่มั่นคง สงบเรียบร้อย และปลอดยาเสพติด
นายสุรศักดิ์ เจริญศิริโชติ ผู้ว่าราชการจังหวัดนครปฐม กล่าวว่า จังหวัดนครปฐมได้รับแจ้งเบาะแสจากพี่น้องประชาชนที่ร้องเรียนผ่านศูนย์ดํารงธรรมจังหวัดนครปฐมว่า มีการลักลอบจําหน่ายบุหรี่ไฟฟ้าบริเวณ ม.5 ต.หนองปากโลง อ.เมืองนครปฐม จึงได้สั่งการให้ชุดปฏิบัติการพิเศษฝ่ายปกครองจังหวัดนครปฐม พร้อมด้วยสมาชิก อส. บูรณาการร่วมกับฝ่ายปกครองอําเภอเมืองนครปฐม และสาธารณสุขจังหวัดนครปฐม ร่วมกันสืบสวนจนทราบว่า ร้านค้าไม่มีชื่อ บริเวณพื้นที่ ม.5 ต.หนองปากโลง อ.เมืองนครปฐม มีพฤติการณ์จําหน่ายบุหรี่ไฟฟ้า และอุปกรณ์เครื่องบุหรี่ไฟฟ้าจริง จึงได้วางแผนและส่งเจ้าหน้าที่ทําการล่อซื้อเครื่องบุหรี่ไฟฟ้าที่ร้านค้าดังกล่าว
นายสุรศักดิ์ เจริญศิริโชติ ผู้ว่าราชการจังหวัดนครปฐม กล่าวต่อว่า ผลจากการลงพื้นที่ล่อซื้อเครื่องบุหรี่ไฟฟ้า สามารถจับกุมตัว นางสาวอินทิรา อายุ 24 ปี พร้อมตรวจยึดของกลาง ประกอบด้วยบุหรี่ไฟฟ้าแบบใช้แล้วทิ้ง จํานวน 154 อัน คอยล์บุหรี่ไฟฟ้า จํานวน 62 อัน น้ํายาบุหรี่ไฟฟ้า จํานวน 366 ขวด เครื่องบุหรี่ไฟฟ้า จํานวน 4 เครื่อง โดยแจ้งข้อกล่าวหาว่า เป็นผู้ขายหรือจัดหาด้วยประการใด ๆ หรือเสนอ หรือชักชวนให้มีการขาย ให้บริการหรือจัดหาด้วยประการใด ซึ่งสินค้าบุหรี่ไฟฟ้า หรือน้ํายาสําหรับเติมบุหรี่ไฟฟ้า โดยเรียกค่าตอบแทนเป็นเงินหรือผลประโยชน์อย่างอื่น ฝ่าฝืนคําสั่งคณะกรรมการคุ้มครองผู้บริโภค ที่ 9/2558 เรื่อง ห้ามขายหรือห้ามให้บริการสินค้า “บารากู่ บารากู่ไฟฟ้าหรือบุหรี่ไฟฟ้า หรือตัวบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า” และฝ่าฝืนพระราชบัญญัติศุลกากร พ.ศ. 2560 มาตรา 246 ซื้อ รับไว้ โดยประการใด ซึ่งของอันตนพึงรู้ว่าเป็นความผิด ตามมาตรา 242 จากนั้นได้นําตัวผู้ต้องหาส่งพนักงานสอบสวน สภ.เมืองนครปฐม เพื่อดําเนินคดีตามกฎหมายต่อไป
นายสุรศักดิ์ เจริญศิริโชติ ผู้ว่าราชการจังหวัดนครปฐม กล่าวในตอนท้ายว่า ขอบคุณเจ้าหน้าที่ชุดปฏิบัติการพิเศษฝ่ายปกครองจังหวัดนครปฐมและภาคีเครือข่ายทุกท่านที่ให้ความร่วมมือร่วมใจในการจับกุมครั้งนี้ และขอเน้นย้ําให้เจ้าหน้าที่ทุกท่านทํางานด้วยความมุ่งมั่นตั้งใจในการแก้ไขปัญหายาเสพติดและอาชญากรรม โดยจะต้องดําเนินการอย่างต่อเนื่องจริงจัง เพื่อช่วยกันแก้ไขปัญหาเหล่านี้ให้หมดไป ทั้งนี้ หากพี่น้องประชาชนพบเบาะแสการกระทําผิด เช่น ลักลอบจําหน่ายบุหรี่ไฟฟ้าหรือสิ่งผิดกฎหมาย หรือการกระทําความผิดทุกรูปแบบ สามารถแจ้งข้อมูลและร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 ตลอด 24 ชั่วโมง โดยข้อมูลส่วนบุคคลของผู้เเจ้งเบาะเเสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการเเจ้งเบาะเเสดังกล่าว
WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood